МЕСЯЦА ОКТЯБРЯ В 6-Й ДЕНЬ 
СВЯТАГО СВЯЩЕННОИСПОВЕДНИКА МИХАИЛА СОЮЗОВА,
ПРЕСВИТЕРА ПЕТРОГРАДСКАГО
НА ВЕЛИЦЕЙ ВЕЧЕРНИ
Блажен муж: 1-й антифон. На Господи, воззвах: стихиры на 8, глас 1.
Подобен: Небесных чинов:
[bookmark: _GoBack]Приидите, вернии, светло почтим/ честнаго пресвитера града святаго Петра/ и юных наставника мудраго,/ изряднаго ревнителя благочестия/ и веры Православныя поборника,// Михаила, исповедника Христова.
На Единаго Бога уповая,/ Богомудре Михаиле,/ не убоялся еси гонителей безбожных,/ хотящих погубити Церковь Христову,/ на судищи неправеднем кроток и незлобив пребыл еси// и веру правую твердо исповедал еси.
Страдания за Христа верою восприял еси,/ священномучеником Вениамином наставляем/ и ради Церкве Святыя себе не пощадил еси,/ утешением от Бога укрепляем,/ темже радости о Господе// и жизни вечныя сподобился еси.
Ины стихи́ры, глас тойже.
Подо́бен: Прехва́льнии му́ченицы:
Священноиспове́дниче о́тче Михаиле, / ты, во дни отступле́ния от ве́ры сро́дников на́ших / Христу́ ре́вностно после́дуя, / страда́нием во́льным и испове́данием тве́рдым, / я́ко и́стинный па́стырь показа́лся еси́ / и сло́во Бо́жие пропове́дав, / пра́вило ве́ры лю́дем правосла́вным / и учи́тель благоче́стия яви́лся еси́. / Те́мже ны́не, наслажда́яся ра́дости Небе́сныя, // моли́ спасти́ся душа́м на́шим.
Священноиспове́дниче о́тче Михаиле, / ты в годи́ну безбо́жия во оте́честве на́шем, / я́ко и́стинный па́стырь Христо́в, / любо́вию к Бо́гу распала́ем, / ве́ру правосла́вную испове́дал еси́, / и у́зы темни́чныя я́ко благо́е и́го Христо́во претерпе́в, / во упова́нии тверд пребы́л еси́. / Те́мже ны́не, наслажда́яся ра́дости Небе́сныя, // моли́ спасти́ся душа́м на́шим.
Священноиспове́дниче о́тче Михаиле, / ты во дни гоне́ний на Це́рковь Русскую / не убоя́лся еси́ мучи́телей безбо́жных, / и ве́ру Христо́ву испове́дав, / узы и страдания претерпе́л еси́, / егда же во враче́бнице темни́чней / огне́вицею тело твое́ пали́мо бе, / душа́ твоя́ ко Христу́ оты́де. / Те́мже ны́не, наслажда́яся ра́дости Небе́сныя, // моли́ спасти́ся душа́м на́шим.
Сла́ва, глас 8:
Испове́дниче сла́вне о́тче Михаиле, / ты на Бо́га все упова́ние возложи́л еси́ / и Той тя просла́ви во Ца́рствии Небе́снем, / иде́же со сро́дники на́шими, / новому́ченики и испове́дники Росси́йскими, / ве́рою, наде́ждею и любо́вию Ему́ угоди́вшими, / прославля́еши Отца́, и Сы́на, и Свята́го Ду́ха, // Тро́ицу Единосу́щную и Неразде́льную.
И ны́не, Богоро́дичен: 
Царь Небе́сный за человеколю́бие на зе́мли яви́ся, / и с челове́ки поживе́, / от Де́вы бо Чи́стыя плоть прие́мый / и из Нея́ проше́дый с восприя́тием. / Еди́н есть Сын, сугу́б естество́м, / но не Ипоста́сию. / Те́мже соверше́нна Того́ Бо́га / и соверше́нна Челове́ка вои́стину пропове́дающе, / испове́дуем Христа́ Бо́га на́шего: / Его́же мо́ли, Ма́ти Безневе́стная, // поми́ловатися душа́м на́шим.
Вход. Проки́мен дне. И чтения три.
Прему́дрости Соломо́новы чте́ние (глава 3):
Пра́ведных ду́ши в руце́ Бо́жией, и не прико́снется их му́ка. / Непщева́ни бы́ша во очесе́х безу́мных умре́ти, и вмени́ся озло́бление исхо́д их. / И е́же от нас ше́ствие сокруше́ние, они́ же суть в ми́ре. / И́бо пред лице́м челове́ческим а́ще и му́ку прии́мут, упова́ние их безсме́ртия испо́лнено. / И вма́ле наказа́ни бы́вше, вели́кими благоде́тельствовани бу́дут, / я́ко Бог искуси́ я и обре́те их досто́йны Себе́. / Я́ко зла́то в горни́ле искуси́ их, и я́ко всепло́дие же́ртвенное прия́т я. / И во вре́мя посеще́ния их возсия́ют и, я́ко и́скры по сте́блию, потеку́т. / Су́дят язы́ком и облада́ют людьми́, и воцари́тся Госпо́дь в них во ве́ки. / Наде́ющиися Нань разуме́ют и́стину и ве́рнии в любви́ пребу́дут Ему́. / Я́ко благода́ть и ми́лость в преподо́бных Его́, и посеще́ние во избра́нных Его́.
Прему́дрости Соломо́новы чте́ние (главы́ 5 и 6):
Пра́ведницы во ве́ки живу́т, и в Го́споде мзда их, и попече́ние их у Вы́шняго. / Сего́ ра́ди прии́мут Ца́рствие благоле́пия и вене́ц добро́ты от руки́ Госпо́дни, / зане́ десни́цею покры́ет я и мы́шцею защити́т их. / Прии́мет всеору́жие рве́ние Свое́ и вооружи́т тварь в месть враго́м. / Облече́тся в броня́ пра́вды и возложи́т шлем, суд нелицеме́рен. / Прии́мет щит непобеди́мый, преподо́бне. / Поостри́т же напра́сный гнев во ору́жие; / спобо́рет же с ним ми́р на безу́мныя. / По́йдут праволу́чныя стре́лы мо́лниины / и, я́ко от благокру́гла лу́ка о́блаков, на наме́рение полетя́т. / И от каменоме́тныя я́рости испо́лнь паду́т гра́ды, / вознегоду́ет на них вода́ морска́я, ре́ки же потопя́т я на́гло. / Сопроти́в ста́нет им дух си́лы, и, я́ко ви́хор, разве́ет их / и опустоши́т всю зе́млю беззако́ние, и злоде́йство преврати́т престо́лы си́льных. / Слы́шите у́бо, ца́рие, и разуме́йте, навы́кните судии́ конце́в земли́. / Внуши́те, держа́щии мно́жества и гордя́щиися о наро́дех язы́ков, / я́ко дана́ есть от Го́спода держа́ва вам и си́ла от Вы́шняго.
Прему́дрости Соломо́новы чте́ние (Глава́ 4):
Пра́ведник, а́ще пости́гнет сконча́тися, в поко́и бу́дет. / Ста́рость бо честна́ не многоле́тна, ниже́ в числе́ лет исчита́ется. / Седи́на же есть му́дрость челове́ком, и во́зраст ста́рости житие́ нескве́рное. / Благоуго́ден Бо́гу быв, возлю́блен бысть, и живы́й посреде́ гре́шников преста́влен бысть. / Восхище́н бысть, да не зло́ба измени́т ра́зума его́, или́ лесть прельсти́т ду́шу его́. / Раче́ние бо зло́бы помрача́ет до́брая, и паре́ние по́хоти пременя́ет ум незло́бив. / Сконча́вся вма́ле, испо́лни ле́та до́лга. Уго́дна бо бе Го́споду душа́ его́, сего́ ра́ди потща́ся от среды́ лука́вствия. / Лю́дие же ви́девше и не разуме́вше, ниже́ положи́вше в помышле́нии таково́е. / Я́ко благода́ть и ми́лость в преподо́бных Его́, и посеще́ние во избра́нных Его́.
На литии поем стихиру храма. 
Слава, святому, кую волиши. И ныне, Богородичен.
На стихо́вне стихи́ры, глас 4.
Подо́бен: Я́ко до́бля:
Я́ко благи́й раб и ве́рный, / вве́ренный ти тала́нт благоче́стия / испове́данием Христа́ преумно́жил еси́, / те́мже в ра́дость Го́спода вшел еси́ / и, ве́лие дерзнове́ние от Него́ восприе́м, / мо́лишися о земли́ на́шей // и о ве́рою чту́щих па́мять твою́.
Стих: Бог мой еси́ Ты, // и испове́мся Тебе́.
Егда́ прии́де Госпо́дь испыта́ти лю́ди Своя́, / блаже́нна тя раба́ и бдя́ща обре́те, / священноиспове́дниче Михаиле всече́стне, / не ктому́ раба́, но дру́га нарече́ тя, / и, я́ко ве́рнаго стра́жа до́му Своего́, / над мно́гими тя поста́ви // и дарова́ моли́твенника те́пла о душа́х на́ших.
Стих: Отве́рзите мне врата́ пра́вды, // вшед в ня, испове́мся Го́сподеви.
Помина́я сло́во Госпо́дне: / несть раб бо́лий го́спода своего́, / а́ще Мене́ изгна́ша и вас иждену́т, / гоне́ния и страда́ния за Христа́ любве́ ра́ди претерпе́л еси́. / Те́мже, блаже́нства изгна́нных пра́вды ра́ди сподо́бився, / любве́ соверше́нныя дости́гл еси́, // священноиспове́дниче о́тче Михаиле.
Сла́ва, глас 6:
Прииди́те, вси ве́рнии, / досто́йно воспои́м па́стыря сла́внаго Михаила, / сей бо, по́двиг страда́ния и испове́дничества соверши́в, / кро́тко ду́шу Христу́ предаде́ / и от су́щих зде к ве́чным жили́щем преста́вися, // иде́же мо́лится о душа́х на́ших.
И ны́не, Богоро́дичен: 
Творец и Избавитель мой, Пречистая, Христос Господь, / из Твоих ложесн прошед, в мя оболкийся, / первыя клятвы Адама свободи. / Темже Ти, Всечистая, / яко Божии Матери же и Деве, воистину / вопием немолчно: / радуйся, Ангельски, радуйся, Владычице, / предстательство и покрове, // и спасение душ наших.
На благословении хлебов тропарь святому, дважды, и Богородице, Дево: единожды. 
Тропарь, глас 2:
Воспоим, людие, священноисповедника Михаила,/ Кронштадтскому праведнику сослужителя искренняго/ и святителю Вениамину сострадальца вернаго,/  в житии своем Богу и ближнему ревностно послужившаго/ и на судищи беззаконнем веру правую небоязненно исповедавшаго.// Того молитвами, Христе Боже, спаси души наша.
НА УТРЕНИ
На Бог Господь: тропарь святому, дважды. 
Слава, и ныне, Богородичен, глас тойже:
Вся, па́че смы́сла, / вся пресла́вная Твоя́, Богоро́дице, та́инства, / чистоте́ запеча́танной и де́вству храни́му, / Ма́ти позна́лася еси́ нело́жна, / Бо́га ро́ждши И́стиннаго; // Того́ моли́ спасти́ся душа́м на́шим.
По 1-м стихосло́вии седа́лен, глас 4:
К Бо́гу Вы́шнему воззва́л еси́, / священноиспове́дниче досточу́дне Михаиле: / поми́луй мя, Го́споди, / я́ко врази́ нечести́вии попра́ша мя, / и изба́ви ду́шу мою́ от сме́рти, / о́чи от слез и но́зе от поползнове́ния, / да благоугожду́ пред Тобо́ю во све́те живы́х.
Сла́ва, и ны́не, Богоро́дичен:
Стена́ непобеди́мая лю́дем правосла́вным еси́, Богоро́дице Де́во, / к Тебе́ бо притека́юще, невреди́ми пребыва́ем, / и па́ки согреша́юще, и́мамы Тя Моли́твенницу. / Тем, благодаря́ще, вопие́м Ти: / Ра́дуйся, Благода́тная, Госпо́дь с Тобо́ю.
По 2-м стихосло́вии седа́лен, глас 4:
Егда́ непра́веднии оболга́ша тя и кня́зи лю́дстии суди́щу преда́ша, / ты, священноиспове́дниче Михаиле, на Бо́га упова́я, моли́лся еси́: / Го́споди, Го́споди, кто подо́бен Тебе́, / испове́мся Тебе́ в се́рдце мое́м, / и язы́к мой поучи́тся пра́вде Твое́й, весь день хвале́ Твое́й.
Сла́ва, и ны́не, Богоро́дичен:
О, Всепе́тая Богоро́дице Влады́чице, му́чеников испове́дание и ве́нче, / А́нгелы сла́вимая и челове́ки воспева́емая, / и всего́ ми́ра возжеле́нная Помо́щнице, / изба́ви Це́рковь Ру́сскую вся́каго обстоя́ния, / Еди́на Благослове́нная.
Велича́ние:
Велича́ем тя, / святый священноиспове́дниче Михаиле, / и чтем святу́ю па́мять твою́, / ты бо мо́лиши за нас // Христа́ Бо́га на́шего.
Псало́м избра́нный:
1-й лик: Испове́мся Тебе́, Го́споди, всем се́рдцем мои́м о ми́лости Твое́й и и́стине Твое́й.
2-й лик: Госпо́дь Помо́щник мой, на Него́ упова́ се́рдце мое́, и испове́мся Ему́.
1-й лик: Глаго́лах о свиде́ниих Твои́х пред цари́ и не стыдя́хся.
2-й лик: Испове́мся и́мени Твоему́, Го́споди, я́ко бла́го, я́ко от вся́кия печа́ли изба́вил мя еси́.
1-й лик: На Бо́га упова́х, не убою́ся, что сотвори́т мне челове́к.
2-й лик: Изведи́ из темни́цы ду́шу мою́ испове́датися и́мени Твоему́.
1-й лик: Поноше́ния понося́щих Ти нападо́ша на мя.
2-й лик: От бездн земли́ па́ки возве́л мя еси́, и́бо аз испове́мся Тебе́ в лю́дех, Го́споди.
1-й лик: Весели́теся, пра́веднии, о Го́споде и испове́дайте па́мять святы́ни Его́.
2-й лик: Да испове́дятся Тебе́, Го́споди, вся дела́ Твоя́.
По полиеле́и седа́лен, глас 4:
Я́ко и́стинный служи́тель Це́ркве Бо́жия, сла́вне Михаиле, / страда́ния и гоне́ния от безбо́жных в земли́ на́шей да́же до конца́ претерпе́л еси́. / Ны́не же, во Ца́рствии Бо́жии наслажда́яся жи́зни ве́чныя, / моли́ спасти́ся душа́м на́шим.
Сла́ва, и ны́не, Богоро́дичен:
Недви́жимое утвержде́ние ве́ры / и спасе́ние душ на́ших, / Богоро́дицу пе́сньми велича́им, ве́рнии: / ра́дуйся, Правосла́вия Огражде́ние, / ра́дуйся, земли́ Ру́сския Покро́ве, / ра́дуйся, Неве́сто Неневе́стная.
Степе́нна, 1-й антифо́н 4-го гла́са. Проки́мен, глас 4: Честна пред Господем // смерть преподобных Его. Стих: Что возда́м Го́сподеви о всех, я́же воздаде́ ми? Вся́кое дыха́ние: Ева́нгелие от Луки́, зача́ло 64.
По 50-м псалме́ стихи́ра, глас 6:
Егда́ в гоне́нии боле́зни сме́ртныя одержа́ша тя, / священноиспове́дниче Христо́в Михаиле, / ве́ры правосла́вныя не отступи́л еси́ / и Бо́га ре́вностне прославля́л еси́, / И́же и воздаде́ ти вене́ц пра́вды, // я́ко побо́рнику необори́му.
Канон Богородицы, со ирмосом на 6, и святаго на 8. 
Канон, глас 1.
Песнь 1
Ирмос: Господеви поим победную песнь,/ во исходе Израилеве из Египта/ Чермнаго моря и Иордана струи огустившему,/ Единому преславно,/ людем, пешешествующим посреде его,// славно бо прославися.
Господи Боже наш, помози нам грешным воспети по достоянию угодника Твоего священноисповедника Михаила, егоже Ты изволил еси во святых дивно прославити.
В малем селении Жерновицы от благочестиваго корене плод благокрасен прозябл еси отроча благонравное, князю Муромскому тезоименитое: в тебе бо Христос Бог дивно прославися.
В вертоградех духовных земли Новоградския закону Божию прилежно поучался еси, блаженне, послежде в духовнем цветнице града святаго Петра православно богословити добре навыкл еси, Бога в Троице прославляя.
Богородичен: Ужасошася страхом, Всецарице, Ангельская чиноначалия, хваляще Тя: поет же благости ради всяк ум, яко Матерь Зиждителя: похвалы бо всякия превозшла еси чин, Христа рождши.
Катавасия: Отверзу уста моя:
Песнь 3
Ирмос: Прежде зачатия честнаго Самуила несумненно Богу обещавши,/ священномати Анна ныне, радующися, поет с нами:// утвердися в Господе сердце мое.
Служение Церкви Христове добре начиная, святче Божий, пастырю Кронштадтскому сослужитель искренний явился еси, вопия: утвердися в Господе сердце мое.
В храме духоносных апостолов священства дар достойно восприяв, отче Михаиле, изшел еси на пастырское делание, вопия: утвердися в Господе сердце мое.
Отроком, воинскому искусству навыкающим, пастырь добрый и учитель благочестия, Богомудре Михаиле, был еси, поучая тех на Бога все упование возлагати и в Нем Единем утверждати сердце свое.
Богородичен: Зачатие безсеменно Чистая, и Рождество нетленно: Бог бо бе яве рождейся, человеческаго естества падение призывая. Темже Богородицу Тя истинную и сущую воспеваем.
Седален, глас 6:
Союзом любве ученицы Христовы связуеми, безсмертныя Трапезы причастницы быша, ты же священноисповедниче Михаиле, святым апостолом подражая, в годину тяжкую паству твою в любви и милосердии утверждал еси и Тайнам Христовым люди приобщал еси, во еже вражду и злобу уврачевати и мир Божий благодатию стяжати.
Слава, и ныне, Богородичен:
Упование мира, благая Богородице Дево, Твое и единое страшное предстательство просим: умилосердися на люди безпомощныя, моли милостиваго Бога, избавитися душам нашим от всякаго прещения, едина Благословенная.
Песнь 4
Ирмос: Слыша древле Аввакум, Христе, чудный Твой слух/ и страхом взываше:/ от юга Бог приидет и Святый от горы приосененныя чащи/ спасти помазанныя.// Слава силе Твоей, Господи.
Закона Божия наставник изрядный, не токмо словом, но и делом был еси, отче Михаиле, Светом Христовым сердца и умы учеников просвещая и вопия: слава силе Твоей, Господи.
Егда явися велия брань по всей земли, святе, велию любовь и дела милосердия явил еси, врачебницу воином устрояя, попечение о сиротах имея и воспевая: слава силе Твоей, Господи.
Крамоле и багряноименному губительству Землю Русскую постигшим, прииде испытание веры твоея, священноисповедниче Михаиле, темже во узилищи пребывая, непрестанно взывал еси: слава силе Твоей, Господи.
Богородичен: Радуйся, иереов благоговейных одеждо и преподобных удобрение; праведных, радуйся, радосте и мученик похвало; радуйся, старцев жезле и крепосте вопиющих: слава силе Твоей, Господи.
Песнь 5
Ирмос: Уголь горящий, иже до Исаииных устен/ Серафим приложи некогда,/ клещами взем и приложен;/ он же, очищен быв,// – правде научитеся, – всем проповедаше. 
В лютую годину служение свое добре совершая, пастырю истинный Михаиле, льстивыя обычаи новых сынов Дафана отвергл еси и святителю Вениамину чадо послушное явился еси, Христа всем проповедуя.
Во дни отступления народа русскаго от веры Христовы, исповедниче, алтарь святым чудотворцем русским устрояя, с упованием взывал еси: Русь Святая, храни веру Православную, в нейже тебе утверждение.
К пастве своей глаголал еси, святе: призываю убо вас, братие и сестры, подвизатися в мире и любви, кротости и смирении. И якоже Сам Господь Иисус Христос призва нас, потщимся помощи в нищете и гладе сущим, не пощадим сребра и злата.
Богородичен: Бога како на руку носиши, рцы? И како доиши, всяческая рукою Содержащаго, о Дево Всеблаженная? – Аз, рече, чиста пребываю и по рождестве, Христа Бога рождши, Адамов долг и праматерний отъемши.
Песнь 6
Ирмос: Яко во глубины морския отвергся/ и углебох в тимении глубины,/ от отчаяния умныя зимы,/ лености моея, Христе, изми мя,// яко Иону от зверя.
Ведому ти на судище беззаконное, исповедниче святый Михаиле, паства твоя на стогнах Петрова града среташе тя, во умилении сердечнем со слезами моляще Христа изъяти тя из рук нечестивых, якоже Иону от зверя.
Велию милость Господь Иисус Христос яви нам страстию Своею, тако уста твоя небоязненно изрекоша, егда пред судиями неправедными, исповедниче Христов Михаиле, предстал еси.
Не убоявся прещений и лжесвидетельств мучителей, якоже древнии исповедницы, обратил еси суд на главу судивших тя, Богомудре Михаиле, святителю Вениамину сострадальче верный, Церкве Христовы поборниче.
Богородичен: Избави нас, Дево Всепетая, от напастей враг видимых и невидимых, и соблюди, Мати Божия, Православною верою воистинну Богородицу Тя исповедающих: имаши бо присно мощь, яко рождши Создавшаго всяческая.
Кондак, глас 5:
Любовию и милосердием душу свою украсив,/ паству твою призывал еси благотворити терпящим глад и нищету,/ и во исповедание веры, яко в броню крепкую одеявся,/ пред мучители правду Божию явил еси,/ священноисповедниче отче Михаиле./ Ныне же Престолу Вседержителеву предстоя,// тепле молишися о душах наших.
Икос:
Днесь память пастыря добраго и исповедника твердаго нам возсия, укрепляющи ны в вере и благочестии: той бо душу свою по вся дни за паству полагая, святителю Вениамину соработник усердный явися, егоже на судищи неправеднем от клеветы и злоречия мужественне защищая, Христа небоязненно исповеда. Таже осуждение беззаконное и темничное заключение, страдания и болезнь кротко претерпев, в Небесныя кровы взыде, идеже ныне Престолу Вседержителеву предстоя, тепле молится о душах наших.
Песнь 7
Ирмос: Проидо́ша, я́ко черто́г, пе́щный пла́мень нестерпи́мый/ и́же за благоче́стие иногда́/ о́троцы святи́и, показа́вшеся я́ве,/ и, согла́сно воспева́юще, песнь поя́ху:// отце́в Бо́же, благослове́н еси́.
Клевету от человек беззаконных и суд неправедный мужественне претерпел еси, блаженне Михаиле, и заключение темничное, яко иго благое, восприим, ликуя взывал еси: отцев Боже, благословен еси.
Разлучение с паствою твоею смиренно претерпел еси, отче Михаиле, обаче сердцем своим от присных не отдаляяся, во узилищи пребывая, молитвы за вся Господу возносил еси: отцев Боже, благословен еси.
Егда во врачебнице темничней огневицею тело твое палимо бе, священноисповедниче Михаиле, тогда душа твоя ко Христу Спасу отыде, взывая: отцев Боже, благословен еси.
Богородичен: Троице во Единстве православно служаще, Тя Мати Дево Чистая, яко Бога плотию рождшую проповедающе земнии, Божественне поем: отец наших Боже, благословен еси.
Песнь 8
Ирмос: Чуда преестественнаго/ показа образ огнеросная пещь древле,/ огнь бо не опали юныя дети,/ Христово являя безсеменное от Девы Божественное рождество./ Тем, воспевающе, воспоим:/ да благословит тварь вся Господа// и превозносит во вся веки.
У гроба блаженныя Ксении погребено бысть тело твое, праведниче и исповедниче отче Михаиле, душею же в покой вечный возшел еси, идеже со всеми святыми поеши: да благословит тварь вся Господа и превозносит во вся веки.
Словеса премудра на тебе исполнишася, отче Михаиле: угодна бо бе Господеви душа праведника, сего ради потщася от среды лукавствия. Темже со всеми святыми ликуя, поеши: да благословит тварь вся Господа и превозносит во вся веки.
Ликует Церковь Христова и красуется град Петров, яко бо крин благовонный, от земных недр обретошася честныя мощи твоя! Сие сокровище многоценное людие благоговейно лобызающе, скорую помощь приемлют и поют: да благословит тварь вся Господа и превозносит во вся веки.
Богородичен: Ты еси спасение всех человеков, Яже Бога рождши неизреченным образом: Ты верных Спасительница, Богородице, и слепых Наставница, и падающих Исправление. Темже Тя восхваляюще Христу зовем: благословите вся дела, Господа, пойте и превозносите Его во веки.
Песнь 9
Ирмос: Серафимски, приглашающе, вопием Ти, Богородице, вернии:/ Тобою возвеличи Господь,/ еже сотворити с нами./ Тем Тя, Чистая,/ и от Тебе неискусомужно воплощеннаго Спаса,// яко Бога всех, песньми величаем.
Храм Бога Живаго был еси, священноисповедниче Михаиле, Егоже моли о нас присно, тебе чтущих и во святый храм твой притекающих, храмы Духа Святаго быти, да вси тя песньми величаем.
В годину лютую исповедник Христов твердый явился еси, ныне же Той пред Отцем Своим Небесным тя исповеда, Михаиле богоблаженне, помози и нам веру Православную соблюсти, да вси тя песньми величаем.
Троичен: Троице Святая, Боже наш, молитвами угодника Твоего священноисповедника Михаила, утверди в Православии и благочестии землю Русскую и от междоусобныя брани сохрани ю, мир и любовь даруй нам, да Тя присно величаем.
Богородичен: Носиши вся Носящаго, и доиши всем пищу Дающаго, велие и страшно еже паче ума Твое таинство, Ковчеже Честныя Святыни, Дево Богородице. Темже Тя верою ублажаем.
Светилен:
Свет Невечерний ти возсия/ и веселие вечное яве тя прият,/ праведниче и священноисповедниче Христов Михаиле,/ темже и нас молитвами твоими/ Божественнаго просвещения сподоби,// совершаюших ныне светоносную память твою.
Слава, и ныне, Богородичен:
Молебницу Ти приводим и теплую Заступницу, Пречистую Матерь Твою, вернии по долгу: сподоби рабы Твоя причаститися славы Твоея, Христе, и праведных наследия, и пищи райския и даждь Царство Небесное.
На хвали́тех стихи́ры на 4, глас 6.
Подо́бен: Все отло́жше:
Благода́тию свы́ше облече́нный, / священноиспове́дниче Михаиле, / я́ко и́стинный па́стырь Христо́в, / в ве́ре Правосла́вней непоколеби́м пребы́л еси́ / и, гони́телей благословля́я, глаго́лал еси́: / а́ще и истя́жете те́ло мое́, / ду́шу не возмо́жете разлучи́ти от любве́ Бо́жия, / я́же о Христе́ Иису́се Го́споде на́шем, / на Него́же еди́наго упова́ю // и Ему́ еди́ному возношу́ хвалу́.
Дре́вним испове́дником подо́бяся, / священноиспове́дниче Михаиле, / в годи́ну гоне́ний на Це́рковь Ру́сскую / се́рдцем ве́ровал еси́ пра́во, / усты́ же Христа́ испове́дал еси́ во спасе́ние / и, ра́ны нивочто́же вмени́в, / о срамоте́ поноше́ния небре́гл еси́. / Те́мже, безбо́жных посрами́в мучи́телей, / блаже́нство в дому́ Госпо́дни улучи́л еси́, // иде́же во ве́ки веко́в Его восхваля́еши.
Воспои́м, боголюби́вии лю́дие, / пе́сньми и пе́нии духо́вными / святу́ю па́мять Михаила достохва́льнаго, / и́же Правосла́вие добропобе́дным гла́сом / небоя́зненно пред мучи́тели испове́да / и мно́гим путь спасе́ния показа́. / Те́мже ра́дуются ны́не А́нгельстии чи́ни / и сликовству́ют святи́и земли́ на́шея, / с ни́миже и священноиспове́дник сла́вный // прославля́ет Христа́ Бо́га на́шего.
Сла́ва, глас 8:
Сла́вою и че́стию нетле́нною, / я́ко подви́жника добропобе́дна, / венча́ тя Христо́с Подвигополо́жник, / священноиспове́дниче Христо́в Михаиле, / и Ца́рствие Небе́сное дарова́, / иде́же, с собо́ром новому́чеников и испове́дников Росси́йских / в непристу́пнем све́те пребыва́я, // прославля́еши Тро́ицу Живонача́льную и Неразде́льную.
И ны́не, Богоро́дичен:
Сра́дуются с на́ми у́мная вся Чинонача́лия, / духо́вный совоку́пльше лик, / ви́дяще Цари́цу и Влады́чицу всех, / многоиме́нне ве́рными сла́виму, / ра́дуются же и ду́си пра́ведных, / су́щии зри́телие виде́ния, / на возду́се моле́бно простира́ющу всечестне́и Свои́ ру́це, / прося́щу умире́ния ми́ру / и земли́ Ру́сской утвержде́ния, // и спасе́ния душ на́ших.
Славосло́вие вели́кое.
НА ЛИТУРГИИ
Блаже́нна от кано́на, пе́снь 3-я и 6-я.
Проки́мен, глас 7: Честна пред Господем // смерть преподобных Его. Стих: Что возда́м Го́сподеви о всех, я́же воздаде́ ми?
Апо́стол к Ефесе́ем, зача́ло 233.
Аллилу́ия, глас 4: Бог мой еси́ Ты, и испове́мся Тебе́. Стих: Отве́рзите мне врата́ пра́вды, вшед в ня, испове́мся Го́сподеви.
Ева́нгелие от Луки́, зача́ло 64.
Прича́стен: В па́мять ве́чную бу́дет пра́ведник:
Молитва
О пастырю богомудрый и исповедниче Христов Михаиле! Все житие твое любве к Богу и ближнему исполнено бысть, ты бо паству, вверенную ти от Господа, не токмо словом, но и делом поучал еси. Служение твое во граде святаго Петра ревностно совершал еси, во дни же гонений на Церковь Русскую, надеждою на Бога укрепляем, на судищи неправеднем веру правую небоязненно исповедал еси и вратами правды во Град Небесный ко Престолу Божию возшел еси.
Сего ради (притекающе ко святым мощем твоим) заступления твоего о нас просим и усердно взываем ти: умоли Всемилостиваго Бога теплым твоим предстательством, да оградит Церковь Святую от расколов и нестроений, да сохранит землю Русскую от нашествия иноплеменных и междоусобныя брани. 
Отче святый, испроси у Господа пастырем духовное трезвение и ревность о спасении пасомых, воином мужество и силу на защиту Отечества нашего, учащим разум и смиренномудрие, учащимся прилежание и благонравие, всем вся в житии благопотребная и полезная к вечному спасению.
Ей, угодниче Божий, соедини всех нас союзом веры, надежды и любве, да вкупе с тобою прославим Отца, и Сына, и Святаго Духа, Единаго в Троице славимаго и покланяемаго Бога, ныне и присно, и во веки веков. Аминь.

Если случится память священноисповедника Михаила (6 октября) в субботу.
На «Господи, воззвах», на «и ныне» – догматик уходящего гласа.
На «Бог Господь», на «и ныне» – Богородичен воскресный уходящего гласа.
Каноны: 
В храме Господском и Богородицы – канон храма со ирмосом на 6 (ирмосы по дважды) и священноисповедника на 8.
В храме святого – канон Богородицы (с прошедшей Недели) со ирмосом на 6 (ирмосы по дважды) и священноисповедника на 8.
По Трисвятом, в конце утрени, на «и ныне» – Богородичен воскресный уходящего гласа.
Если случится память священноисповедника Михаила (6 октября) в неделю.
Всенощное бдение. 
На великой вечерне «Блажен муж» – кафизма вся.
На «Господи, воззвах» стихиры на 10: воскресные – 4, и священноисповедника – 6. «Слава» – священноисповедника, «И ныне» – догматик текущего гласа.
Вход. Прокимен дня. Паримии священноисповедника – 3.
На литии стихира храма и стихиры священноисповедника. «Слава» – священноисповедника. «И ныне» –  Богородичен.
На стиховне стихиры воскресные. «Слава» – священноисповедника, «И ныне» – Богородичен. По Трисвятом (на благословении хлебов) – «Богородице Дево..» (дважды) и тропарь священноисповедника (единожды).
На утрене на «Бог Господь» – тропарь воскресный (дважды). «Слава» – тропарь священноисповедника, «И ныне» – Богородичен воскресный по гласу славы.
[bookmark: 1]Кафизмы 2-я и 3-я. Малые ектении. Седальны воскресные.
Полиелей. Величание священноисповедника и избранный псалом. «Ангельский собор...». Малая ектения. Ипакои гласа. Седалены священноисповедника. «Слава» – седален по полиелее священноисповедника. «И ныне» – Богородичен. Степенны и прокимен – гласа. Евангелие воскресное. «Воскресение Христово видевше…». По 50-м псалме: «Слава» – «Молитвами апостолов…», «И ныне» – «Молитвами Богородицы…». «Помилуй мя Боже…» и стихира: «Воскрес Иисус от гроба…»
В храмах, посвященных его имени, прокимен и Евангелие священноисповедника. «Воскресение Христово видевше…». По 50-м псалме: «Слава» – «Молитвами священноисповедника…», «И ныне» – «Молитвами Богородицы…». «Помилуй мя Боже…» и стихира священноисповедника.
Каноны: воскресный со ирмосом на 4 (ирмосы единожды), Богородицы (Октоиха) на 2 и священноисповедника на 8.
Катавасия: «Отверзу уста моя…».
По 3-й песни – кондак и икос священноисповедника. Седален священноисповедника. «Слава, и ныне» – Богородичен. По 6-й песни – кондак и икос воскресные.
В храмах, посвященных его имени, по 3-й песни – кондак и икос воскресные. Седален священноисповедника. «Слава, и ныне» – Богородичен. По 6-й песни – кондак и икос священноисповедника.
На 9-й песни поем «Честнейшую».
По 9-й песни – «Свят Господь Бог наш». Ексапостиларий воскресный. «Слава» – светилен священноисповедника, «И ныне» – Богородичен ексапостилария.
«Всякое дыхание…» и хвалитные псалмы.
На хвалитех стихиры воскресные – 4, и священноисповедника со славным – 4 и с припевами его. «Слава» – стихира евангельская. «И ныне» – «Преблагословенна еси…».
В храмах, посвященных его имени, на хвалитех стихиры воскресные – 4, и священноисповедника – 4 с припевами его. «Слава» – священноисповедника. «И ныне» – «Преблагословенна еси…».
Великое славословие. По Трисвятом – тропарь воскресный.
В храмах, посвященных его имени, перед 1-м часом на «Слава, и ныне» – стихира евангельская.
На часах – тропарь воскресный. «Слава» – тропарь священноисповедника. Кондаки священноисповедника и воскресный читаются попеременно. 
На Литургии  блаженны гласа на 6 и канона священноисповедника песнь 3-я на 4.
По входе – тропари и кондаки:
В храме Господском – тропари воскресный и священноисповедника. «Слава» – кондак священноисповедника, «И ныне» – кондак воскресный.
В храме Богородицы – тропарь воскресный, тропарь храма, тропарь священноисповедника, кондак воскресный. «Слава» – кондак  священноисповедника. «И ныне» – кондак храма.
В храме святого – тропарь воскресный, тропарь священноисповедника, кондак воскресный. «Слава» – кондак священноисповедника. «И ныне» – «Предстательство христиан…». 
Прокимен, аллилуиарий и причастен – воскресные и священноисповедника.
Апостол и Евангелие – дня и священноисповедника.
Если случится празднование обретения мощей священноисповедника Михаила (9 декабря) в седмичный день.
Всенощное бдение. 
На великой вечерне «Блажен муж» – 1-й антифон.
На «Господи, воззвах» стихиры на 8: Зачатия – 3, и священноисповедника – 5. «Слава» – священноисповедника, «И ныне» – Зачатия.
Вход. Прокимен дня. Паримии священноисповедника – 3.
На литии стихиры Зачатия и священноисповедника. «Слава» – священноисповедника. «И ныне» –  Зачатия.
На стиховне стихиры священноисповедника. «Слава» – священноисповедника, «И ныне» – Зачатия. По Трисвятом (на благословении хлебов) – тропарь священноисповедника (дважды) и тропарь Зачатия (единожды).
На утрене на «Бог Господь» – тропарь Зачатия (дважды). «Слава» – тропарь священноисповедника, «И ныне» – тропарь Зачатия.
Кафизмы. Малые ектении. По каждой кафизме – седален священноисповедника. «Слава, и ныне» – седелен Зачатия. 
Полиелей. Величание священноисповедника и избранный псалом.  Малая ектения. Седален священноисповедника. «Слава, и ныне» – седален Зачатия.  Степенна – 1-й антифон 4-го гласа. Прокимен и Евангелие священноисповедника. По 50-м псалме: «Слава» – «Молитвами священноисповедника…», «И ныне» – «Молитвами Богородицы…». Стихира священноисповедника.
Каноны: прав. Анны со ирмосом на 6 (ирмосы по дважды) и священноисповедника на 8.
Катавасия: «Христос раждается…».
По 3-й песни – кондак и икос Зачатия. Седален священноисповедника. «Слава, и ныне» – седален Зачатия. По 6-й песни – кондак и икос священноисповедника.
На 9-й песни поем «Честнейшую».
По 9-й песни – светилен священноисповедника. «Слава, и ныне» – светилен Зачатия.
«Всякое дыхание…» и хвалитные псалмы.
На хвалитех стихиры Зачатия – 3, и священноисповедника – 3. «Слава» – священноисповедника. «И ныне» – Зачатия.
Великое славословие. По Трисвятом – тропарь священноисповедника. «Слава, и ныне» – тропарь Зачатия.
На часах – тропарь Зачатия. «Слава» – тропарь священноисповедника. Кондаки Зачатия и священноисповедника читаются попеременно. 
На Литургии  блаженны канона прав. Анны песнь 3-я на 4 и канона священноисповедника песнь 6-я на 4.
По входе – тропари и кондаки:
В храме Господском – тропарь храма, тропарь Зачатия, тропарь священноисповедника. Кондак храма. «Слава» – кондак священноисповедника, «И ныне» – кондак Зачатия.
В храме Богородицы и святого – тропари Зачатия и священноисповедника. «Слава» – кондак  священноисповедника. «И ныне» – кондак Зачатия.
Прокимен, Апостол, аллилуиарий, Евангелие и причастен – прав. Анны и священноисповедника.
Если случится празднование обретения мощей священноисповедника Михаила (9 декабря) в субботу.
Служба совершается так же, как и если случится празднование обретения мощей священноисповедника Михаила (9 декабря) в седмичный день, только на «Господи, воззвах», на «и ныне» – догматик уходящего гласа.
Если случится празднование обретения мощей священноисповедника Михаила (9 декабря) в неделю.
Всенощное бдение. 
На великой вечерне «Блажен муж» – кафизма вся.
На «Господи, воззвах» стихиры на 10: воскресные – 3, Зачатия – 3 и священноисповедника – 4. «Слава» – священноисповедника, «И ныне» – догматик текущего гласа.
Вход. Прокимен дня. Паримии священноисповедника – 3.
На литии стихиры Зачатия и священноисповедника. «Слава» – священноисповедника. «И ныне» –  Зачатия.
На стиховне стихиры воскресные. «Слава» – священноисповедника. «И ныне» – Зачатия. По Трисвятом (на благословении хлебов) – «Богородице Дево..» (дважды) и тропарь священноисповедника (единожды).
На утрене на «Бог Господь» – тропарь воскресный (дважды). «Слава» – тропарь священноисповедника, «И ныне» – тропарь Зачатия.
Кафизмы 2-я и 3-я. Малые ектении. Седальны воскресные.
Полиелей. Величание священноисповедника и избранный псалом. «Ангельский собор...». Малая ектения. Ипакои гласа. Седалены священноисповедника. «Слава» – седален по полиелее священноисповедника. «И ныне» – седален Зачатия. Степенны и прокимен – гласа. Евангелие воскресное. «Воскресение Христово видевше…». По 50-м псалме: «Слава» – «Молитвами апостолов…», «И ныне» – «Молитвами Богородицы…». «Помилуй мя Боже…» и стихира: «Воскрес Иисус от гроба…»
В храмах, посвященных его имени, прокимен и Евангелие священноисповедника. «Воскресение Христово видевше…». По 50-м псалме: «Слава» – «Молитвами священноисповедника…», «И ныне» – «Молитвами Богородицы…». «Помилуй мя Боже…» и стихира священноисповедника.
Каноны: воскресный со ирмосом на 4 (ирмосы единожды), прав. Анны на 4 и священноисповедника на 6.
Катавасия: «Христос раждается…».
По 3-й песни – кондак и икос Зачатия, кондак и икос священноисповедника. Седален священноисповедника. «Слава, и ныне» – седален Зачатия. По 6-й песни – кондак и икос воскресные.
В храмах, посвященных его имени, по 3-й песни – кондак и икос воскресные, кондак и икос Зачатия. Седален священноисповедника. «Слава, и ныне» – седален Зачатия. По 6-й песни – кондак и икос священноисповедника.
На 9-й песни поем «Честнейшую».
По 9-й песни – «Свят Господь Бог наш». Ексапостиларий воскресный. «Слава» – светилен священноисповедника, «И ныне» – светилен Зачатия.
«Всякое дыхание…» и хвалитные псалмы.
На хвалитех стихиры воскресные – 4, и священноисповедника со славным – 4 и с припевами его. «Слава» – стихира евангельская. «И ныне» – «Преблагословенна еси…».
В храмах, посвященных его имени, на хвалитех стихиры воскресные – 4, и священноисповедника – 4 с припевами его. «Слава» – священноисповедника. «И ныне» – «Преблагословенна еси…».
Великое славословие. По Трисвятом – тропарь воскресный.
В храмах, посвященных его имени, перед 1-м часом на «Слава, и ныне» – стихира евангельская.
На 1-м часе – тропарь воскресный. «Слава» – тропарь Зачатия. Кондак воскресный. 
На 3-м часе – тропарь воскресный. «Слава» - тропарь священноисповедника. Кондак Зачатия.
На 6-м часе – тропарь воскресный. «Слава» – тропарь Зачатия. Кондак священноисповедика. 
На 9-м часе – тропарь воскресный. «Слава» – тропарь священноисповедника. Кондак воскресный. 
На Литургии  блаженны гласа на 4 и канона прав. Анны песнь 3-я на 4 и канона священноисповедника песнь 6-я на 4.
По входе – тропари и кондаки:
Тропарь воскресный, тропарь Зачатия, тропарь священноисповедника. Кондак воскресный. «Слава» – кондак священноисповедника, «И ныне» – кондак Зачатия.
Прокимен, аллилуиарий и причастен – воскресные и священноисповедника.
Апостол и Евангелие – дня, прав. Анны (под зачало) и священноисповедника.
Если случится воспоминание прославления священноисповедника Михаила (22 августа) в седмичный день.
Всенощное бдение. 
На великой вечерне «Блажен муж» – 1-й антифон.
На «Господи, воззвах» стихиры на 8: Успения – 3, и священноисповедника – 5. «Слава» – священноисповедника, «И ныне» – Успения.
Вход. Прокимен дня. Паримии священноисповедника – 3.
На литии стихиры Успения и священноисповедника. «Слава» – священноисповедника. «И ныне» –  Успения.
На стиховне стихиры священноисповедника. «Слава» – священноисповедника, «И ныне» – Успения. По Трисвятом (на благословении хлебов) – тропарь священноисповедника (дважды) и тропарь Успения (единожды).
На утрене на «Бог Господь» – тропарь Успения (дважды). «Слава» – тропарь священноисповедника, «И ныне» – тропарь Успения.
Кафизмы. Малые ектении. По каждой кафизме – седален священноисповедника. «Слава, и ныне» – седелен Успения. 
Полиелей. Величание священноисповедника и избранный псалом.  Малая ектения. Седален священноисповедника. «Слава, и ныне» – седален Успения.  Степенна – 1-й антифон 4-го гласа. Прокимен и Евангелие священноисповедника. По 50-м псалме: «Слава» – «Молитвами священноисповедника…», «И ныне» – «Молитвами Богородицы…». Стихира священноисповедника.
Каноны: Успения 1-й со ирмосом на 6 (ирмосы по дважды) и священноисповедника на 8.
Катавасия: «Преукрашенная Божественною славою…».
По 3-й песни – кондак и икос Успения. Седален священноисповедника. «Слава, и ныне» – седален Успения. По 6-й песни – кондак и икос священноисповедника.
На 9-й песни поем «Честнейшую».
По 9-й песни – светилен священноисповедника. «Слава, и ныне» – светилен Успения.
«Всякое дыхание…» и хвалитные псалмы.
На хвалитех стихиры Успения – 3, и священноисповедника – 3. «Слава» – священноисповедника. «И ныне» – Успения.
Великое славословие. По Трисвятом – тропарь священноисповедника. «Слава, и ныне» – тропарь Успения.
На часах – тропарь Успения. «Слава» – тропарь священноисповедника. Кондаки Успения и священноисповедника читаются попеременно. 
На Литургии  блаженны канона Успения песнь 8-я на 4 и канона священноисповедника песнь 6-я на 4.
По входе – тропари и кондаки:
В храме Господском – тропарь храма, тропарь Успения, тропарь священноисповедника. Кондак храма. «Слава» – кондак священноисповедника. «И ныне» – кондак Успения.
В храме Богородицы и святого – тропари Успения и священноисповедника. «Слава» – кондак  священноисповедника. «И ныне» – кондак Успения.
Прокимен, аллилуиарий и причастен – Успения и священноисповедника.
Апостол и Евангелие - священноисповедника.
Задостойник Успения. 
Если случится воспоминание прославления священноисповедника Михаила (22 августа) в субботу.
Служба совершается так же, как и если случится воспоминание прославления священноисповедника Михаила (22 августа) в седмичный день, только на «Господи, воззвах», на «и ныне» – догматик уходящего гласа.
Если случится воспоминание прославления священноисповедника Михаила (22 августа) в неделю. 
Всенощное бдение. 
На великой вечерне «Блажен муж» – кафизма вся.
На «Господи, воззвах» стихиры на 10: воскресные – 3, Успения – 3 и священноисповедника – 4. «Слава» – священноисповедника, «И ныне» – догматик текущего гласа.
Вход. Прокимен дня. Паримии священноисповедника – 3.
На литии стихиры Успения и священноисповедника. «Слава» – священноисповедника. «И ныне» –  Успения.
На стиховне стихиры воскресные. «Слава» – священноисповедника, «И ныне» – Успения. По Трисвятом (на благословении хлебов) – «Богородице Дево..» (дважды) и тропарь священноисповедника (единожды).
На утрене на «Бог Господь» – тропарь воскресный (дважды). «Слава» – тропарь священноисповедника, «И ныне» – тропарь Успения.
Кафизмы 2-я и 3-я. Малые ектении. Седальны воскресные.
Полиелей. Величание священноисповедника и избранный псалом. «Ангельский собор...». Малая ектения. Ипакои гласа. Седалены священноисповедника. «Слава» – седален по полиелее священноисповедника. «И ныне» – седален Успения. Степенны и прокимен – гласа. Евангелие воскресное. «Воскресение Христово видевше…». По 50-м псалме: «Слава» – «Молитвами апостолов…», «И ныне» – «Молитвами Богородицы…». «Помилуй мя Боже…» и стихира: «Воскрес Иисус от гроба…»
Каноны: воскресный со ирмосом на 4 (ирмосы единожды), Успения 1-й на 4 и священноисповедника на 6.
Катавасия «Преукрашенная Божественною славою…».
По 3-й песни – кондак и икос Успения, кондак и икос священноисповедника. Седален священноисповедника. «Слава, и ныне» – седален Успения. По 6-й песни – кондак и икос воскресные.
На 9-й песни поем «Честнейшую».
По 9-й песни – «Свят Господь Бог наш». Ексапостиларий воскресный. «Слава» – светилен священноисповедника, «И ныне» – светилен Успения.
«Всякое дыхание…» и хвалитные псалмы.
На хвалитех стихиры воскресные – 4, и священноисповедника со славным – 4 и с припевами его. «Слава» – стихира евангельская. «И ныне» – «Преблагословенна еси…».
Великое славословие. По Трисвятом – тропарь воскресный.
На 1-м часе – тропарь воскресный. «Слава» – тропарь Успения. Кондак воскресный. 
На 3-м часе – тропарь воскресный. «Слава» - тропарь священноисповедника. Кондак Успения.
На 6-м часе – тропарь воскресный. «Слава» – тропарь Успения. Кондак священноисповедика. 
На 9-м часе – тропарь воскресный. «Слава» – тропарь священноисповедника. Кондак воскресный. 
На Литургии  блаженны гласа на 4 и канона Успения песнь 8-я на 4 и канона священноисповедника песнь 6-я на 4.
По входе – тропари и кондаки:
Тропарь воскресный, тропарь Успения, тропарь священноисповедника. Кондак воскресный. «Слава» – кондак священноисповедника, «И ныне» – кондак Успения.
Прокимен, аллилуиарий и причастен – воскресные и священноисповедника.
Апостол и Евангелие – дня и священноисповедника.
Задостойник Успения. 
В храмах, посвященных его имени, служба совершается так же, как и если случится память священноисповедника Михаила (6 октября) в неделю. Служба попразднства Успения не поется, только на утрене катавасия: «Преукрашенная Божественною славою…».


